OpenLLM-France/wikimedia huggingface dataset:
# Resolució 2013 del Consell de Seguretat de les Nacions Unides

La Resolució 2013 del Consell de Seguretat de les Nacions Unides fou adoptada per unanimitat el 14 d'octubre de 2011. Recordant les resolucions anteriors sobre el Tribunal Penal Internacional per a Ruanda, el consell va autoritzar el jutge Bakhtiyar Tuzmukhamedov, actualment encara compromès amb dos casos del Tribunal a treballar a temps parcial "en una altra ocupació judicial fins al 31 de desembre de 2011, a la llum de circumstàncies excepcionals", a desgrat del paràgraf 3 de l'article 12 bis del l'Estatut del Tribunal Internacional, creat per perseguir el genocidi de Ruanda el 1994. El Consell va instar el Tribunal a adoptar totes les mesures possibles per acabar el treball a tot tardar el 31 de desembre de 2014, i que aquesta excepció no s'hauria de considerar un precedent.

## Referències

* ↑ «Making One-Time Exception, Security Council Allows Rwanda Tribunal Judge to Handle Court Duties Part-Time While Taking Outside Judicial Work». United Nations, 14-10-2011.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Killers

Killers, llançat el març de 1981, és el segon àlbum d'Iron Maiden. Va ser llançat sota el segell EMI en el Regne Unit. Aquest treball els va consolidar com la banda que encapçalaria el moviment NWOBHM. S'hi poden escoltar temes com Wrathchild,The Ides of March o la semibalada Prodigal Son. Destaca l'ingrés d'Adrian Smith com a guitarrista en reemplaçament de Dennis Stratton i també seria l'últim treball del vocalista Paul Di'Anno que se'n va anar de la banda per problemes amb alcohol i drogues. Posteriorment seria reemplaçat per Bruce Dickinson. També va ser el primer àlbum produït per Martin Birch quen va produir els seus vuit següents treballs, abans de retirar-se després de Fear of the Dark el 1992.
L'àlbum és inusual, ja que es presenten 2 temes instrumentals, i va ser escrit i compost majoritàriament per Steve Harris. Totes les cançons a excepció de Murders in the Rue Morgue i Killers, van ser escrites abans del llançament del seu disc debut (no podien cabre tots en un àlbum, i posteriorment van ser regravades per incorporar a Adrian Smith); una primerenca versió de Wrathchild va ser inclosa en la compilació Metal for Muthas.
L'edició per als Estats Units, que va sortir uns mesos després del llançament en el Regne Unit va ser inicialment llançada amb els segells Harvest Records/Capitol Records i posteriorment sota Sanctuary Records/Columbia Records, incorporant Twilight Zone a l'àlbum.
La cançó Murders in the Rue Morgue està basada en la història Els crims del carrer Morgue d'Edgar Allan Poe.
La cançó "Wrathchild" apareix a l'àlbum tribut Numbers from the Beast amb Di'anno com a vocalista, Alex Skolnick en guitarra, Chris Traynor en guitarra rítmica, Frank Bello al baix, i John Tempesta en bateria.

## Llista i àudio de cançons

Totes les cançons van ser escrites per Steve Harris, excepte les especificades.
* "The Ides of March" Arxivat 2006-12-08 a Wayback Machine. – 1:45
* "Wrathchild" Arxivat 2009-07-19 a Wayback Machine. – 2:54
* "Murders in the Rue Morgue" Arxivat 2006-12-13 a Wayback Machine. – 4:19
* "Another Life" Arxivat 2006-12-14 a Wayback Machine. – 3:22
* "Genghis Khan" Arxivat 2006-12-14 a Wayback Machine. – 3:06
* "Innocent Exile" Arxivat 2006-11-01 a Wayback Machine. – 3:53
* "Killers" Arxivat 2009-07-19 a Wayback Machine. (Di'Anno, Harris) – 5:01
* "Prodigal Son" Arxivat 2006-11-01 a Wayback Machine. – 6:11
* "Purgatory" Arxivat 2006-12-09 a Wayback Machine. – 3:2
* "Twilight Zone" Arxivat 2006-12-08 a Wayback Machine. (Harris, Murray) – 2:34
* "Drifter" Arxivat 2006-12-08 a Wayback Machine. – 4:48

## Integrants

* Steve Harris - baixista
* Paul Di'Anno - vocalista
* Dave Murray - guitarrista
* Adrian Smith - guitarrista
* Clive Burr - bateria

## Enllaços externs

* BlackFlamer
# Kamimuria kelantonica

Kamimuria kelantonica és una espècie d'insecte pertanyent a la família dels pèrlids que es troba a Àsia: Malàisia.

## Referències

* ↑ uBio (anglès)
* ↑ Klapálek, 1912. Cas. ces. Spol. ent. 9(2):95.
* 1 2 3 Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Some Neuropteroid Insects from the Malay Peninsula (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Claassen, 1940. Mem. Cornell agric. Exp. Sta. 232:122.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:290.
* Jewett, 1975. Orient. Ins. 9(2):127-134.
* Sivec, Stark & Uchida, 1988. Scopolia 16:32.
* Sivec & Stark, 2008. Illiesia 4(12):137.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 1977. Entomol. Basil. 2:116.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 8 octubre 2011].

## Enllaços externs

* BioLib (anglès)
* Encyclopedia of Life (anglès)
* Global Species Arxivat 2016-03-04 a Wayback Machine. (anglès)
# Joaquim Bueso Garcia

Joaquim Bueso García (Valladolid, 1878 - Barcelona el 17 de març de 1920) fou un sindicalista català. Forma part de la redacció del periòdic Solidaridad Obrera des d'octubre de 1907 i el 19 de novembre de 1910 en fou nomenat director. Participa en la reunió de Solidaridad Obrera de juliol de 1909 que va prendre l'acord de declarar la vaga general contra la mobilització de reservistes per anar a la guerra del Marroc i que fou un dels detonants de la Setmana Tràgica. L'octubre de 1911 s'afilià al PSOE.

## Referències

* ↑ «Joaquin Bueso Garcia». Real Academia de la Historia.
# Gemini

«Gemini» té aquests significats:
* Gèmini o bessons, constel·lació zodiacal
* Gèmini o gèminis (astrologia), tercer signe del zodíac
* Protocol de xarxa Gemini
* Astronàutica:
** Advanced Gemini, propostes que haurien ampliat el programa Gemini en l'afegiment de diverses missions
** Programa Gemini
*** Gemini 1, vol espacial no tripulat del programa Gemini de la NASA llançat el 1964
*** Gemini 2, segon vol espacial del Projecte Gemini de vol espacial tripulat estatunidenc
*** Gemini 3, vol espacial tripulat del programa Gemini de la NASA llançat el 1965
*** Gemini 4 Gemini IV, vol espacial tripulat del programa Gemini de la NASA llançat al juny del 1965
*** Gemini 5, vol espacial tripulat del programa Gemini de la NASA llançat el 1965
*** Gemini 6A o Gemini VI-A, vol espacial tripulat del programa Gemini de la NASA llançat a l'agost del 1965
*** Gemini 7 o Gemini VII, vol espacial tripulat el 1965 sota el programa Gemini de la NASA
*** Gemini 8 o Gemini VIII, vol espacial que va tenir lloc el 1966 dins el programa Gemini de la NASA
*** Gemini 9A o Gemini IX-A, vol espacial tripulat en 1966 sota el programa Gemini de la NASA
*** Gemini 10 o Gemini X, vol espacial tripulat en 1966 sota el programa Gemini de la NASA
*** Gemini 11 o Gemini XI, novè vol espacial tripulat sota el programa Gemini de la NASA
*** Gemini 12 o Gemini XII, vol espacial tripulat sota el programa Gemini de la NASA
* Nomen patronímic de la gens Gemínia, entre els quals hom troba:
** Meti Gemini, comandant de la cavalleria de Túsculum en la darrera guerra llatina el 340 aC.
** Gai Gemini, pretor a Macedònia el 92 aC.
** Gemini (decurió), enemic de Gai Màrius.
** Gemini (partidari de Marc Antoni).
** Gemini (cavaller), acusat de conspirar contra Tiberi i executat l'any 33.
* Miscel·lania:
** Observatori Gemini
** San Giovanni Gemini, municipi italià a la província d'Agrigent
** Gemini (model de llenguatge), model de llenguatge de Google.
Viccionari
# Resolució 2015 del Consell de Seguretat de les Nacions Unides

La Resolució 2015 del Consell de Seguretat de les Nacions Unides fou adoptada per unanimitat el 24 d'octubre de 2011. El Consell decideix renovar les mesures de persecució judicial contra la pirateria i el robatori a mà armada a la costa de Somàlia. El Ministeri d'Afers Exteriors rus, des de la seva pàgina web, va encomanar la tasca de l'ONU en l'establiment de tribunals especials per jutjar els pirates a Tanzània i les Seychelles, en consulta amb les oficines de l'ONU contra la Droga i el Delicte i el Programa de Desenvolupament de les Nacions Unides amb Somàlia. El Secretari General de les Nacions Unides, en un termini de 90 dies, havia de proposar qüestions relatives a l'establiment d'aquests tribunals.

## Referències

* ↑ Somalia: Russia Commends UNSC Decision On the Prosecution of Somali Pirates
* ↑ (anglès) Security Council Renews Call for Study of Setting Up Courts to Deal with Perpetrators of Piracy off Coast of Somalia

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Font del carrer Capdevila

La Font del carrer Capdevila és una obra situada al carrer Capdevila del Centre Històric de la Seu d'Urgell (Alt Urgell) protegida com a Bé Cultural d'Interès Local.

## Descripció

La font del carrer Capdevila es troba adossada a Can Moncasi, per la seva paret de tancament. Es tracta d'una font de pedra, constituïda per diferents parts. En la part superior, la font presenta inscripcions i baixos relleus, així com els dos orificis de sortida d'aigua. Destacar el relleu de les dues figures humanes que s'ubiquen dins una forma circular, i que podrien representar a la Verge i el Nen Jesús.

## Referències

* ↑ «Font del carrer Capdevila». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 octubre 2018].
# Kinmundy

Kinmundy és una població dels Estats Units a l'estat d'Illinois. Segons el cens del 2000 tenia 892 habitants.

## Demografia

Segons el cens del 2000, Kinmundy tenia 892 habitants, 365 habitatges, i 246 famílies. La densitat de població era de 334,4 habitants/km².
Dels 365 habitatges en un 31,5% hi vivien nens de menys de 18 anys, en un 53,4% hi vivien parelles casades, en un 11,2% dones solteres, i en un 32,6% no eren unitats familiars. En el 28,2% dels habitatges hi vivien persones soles el 17% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3.
Per edats la població es repartia de la següent manera: un 25,6% tenia menys de 18 anys, un 9,4% entre 18 i 24, un 25% entre 25 i 44, un 24% de 45 a 60 i un 16% 65 anys o més.
L'edat mediana era de 38 anys. Per cada 100 dones de 18 o més anys hi havia 86,5 homes.
La renda mediana per habitatge era de 28.500 $ i la renda mediana per família de 37.125 $. Els homes tenien una renda mediana de 31.875 $ mentre que les dones 20.938 $. La renda per capita de la població era de 15.279 $. Aproximadament el 10% de les famílies i el 12,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kinmundy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Kinmundy». American Fact Finder. Oficina del Cens dels Estats Units, 12-01-2010.
# Jordi Vila i Foruny

Jordi Vila i Foruny (Barcelona, 1 d'abril de 1933 - Barcelona, 13 de juliol de 2013) va ser un industrial i polític català.

## Biografia

Estudià Econòmiques i Ciències Físiques a la Universitat de Barcelona. Ingressà el 1955 al Front Nacional de Catalunya, a través de la seva secció universitària, participant activament en la reconstrucció de la Federació Nacional d'Estudiants de Catalunya (FNEC). L'any 1964 fou condemnat pel règim franquista, juntament amb Joan Colomines i Puig, per participar en una recollida de signatures a favor del català. Dins del FNC ocupà càrrecs directius al Consell Nacional i al Comitè Executiu. Va ser membre d'Òmnium Cultural, de l'Orfeó Català i del Centre Excursionista Aguiló.
Després es va passar a Convergència Democràtica de Catalunya (CDC), de la que en fou president de la federació de Barcelona. A les eleccions generals espanyoles de 1986 fou escollit senador de CiU per la circumscripció de Barcelona en substitució del dimitit Ramon Trias i Fargas. A les eleccions al Parlament de Catalunya de 1988 i 1992 fou elegit diputat al Parlament de Catalunya.

## Obres

* 1992: El nacionalisme català. Aportacions a un debat

## Bibliografia

* Surroca i Tallaferro, R.: Memòries del Front Nacional de Catalunya. Cavalcant damunt l'estel, edicions Arrels, col. La Flama, Barcelona 2006, pàg. 216. ISBN 84-96044-70-X

## Referències

* ↑ (castellà) Sòria, J.M.: Un arma cargada de futuro Arxivat 2012-01-10 a Wayback Machine., LaVanguardia.es, 3 d'agost 2004 (consulta: 4-8-04).
* ↑ Diputats del Parlament de Catalunya en la IV Legislatura p. 195
* ↑ Fitxa del Senat
# Gardner (cràter)

Gardner és un petit cràter d'impacte situat en la part nord-est de la Lluna, a l'est del cràter Vitruvi, en una secció de terrè escarpado al nord de la Mare Tranquillitatis. Aquest cràter va ser designat prèviament Vitruvi A abans de rebre el seu nom actual de la UAI. Al nord-est de Gardner apareix el cràter de major grandària Maraldi.
Es tracta d'un cràter circular amb les parets interiors inclinades. La plataforma interior ocupa aproximadament la meitat del diàmetre total del cràter. La meitat sud de la planta presenta una lleugera elevació abans d'arribar a la paret interior. El cràter no mostra de manera significativa els efectes de l'erosió, amb la vora exterior és relativament nítida i ben definida.

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Gardner (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 9 novembre 2018].
* «LROC :: QuickMap - Targeting Mapa LROC» (en anglès). [Consulta: 9 novembre 2018].
# Barbus kubanicus

Barbus kubanicus és una espècie de peix cipriniforme de la família dels ciprínids.

## Morfologia

Els mascles poden assolir els 36,5 cm de longitud total.

## Distribució geogràfica

Es troba al territori de l'antiga URSS.

## Referències

* 1 2 FishBase (anglès)
* ↑ Berg, L.S., 1964. Freshwater fishes of the U.S.S.R. and adjacent countries. volum 2, quarta edició. Israel Program for Scientific Translations Ltd, Jerusalem, Israel.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# El secret d'una dona

El secret d'una dona (original: A Woman's Secret) és una pel·lícula estatunidenca dirigida per Nicholas Ray, estrenada el 1949 i doblada al català.

## Argument

Susan Caldwell, jove cantant és víctima del que sembla una temptativa d'homicidi. Marian Washburn, la seva professora i mànager, antiga cantant que havia perdut la veu, reconeix la temptativa d'homicidi: hauria intentat matar-la, ja que aquesta volia posar un final a la seva carrera, cosa que no podia suportar. Però aquesta versió no convenç tot el món.

## Al voltant de la pel·lícula

* «Va ser una gran decepció, no volia fer-la. Anava a fer la meva segona pel·lícula i Dore Schary em va proposar aquesta. Vaig llegir el guió i li vaig dir: «No Daura, no, t'ho prego, no pots fer una pel·lícula com aquesta». I em va respondre: «Crec que tens raó». Vaig sortir del seu despatx molt alleujat. Havia acabat la meva primera pel·lícula i no necessitava fer aquella. Algun temps més tard, després d'un període de vacances, Dore Schary em va trucar per telèfon. Sentia per a ell un reconeixement sense barreja. També quan va preguntar per mi: «A punt per reprendre-la?», vaig respondre «d'acord! Tot el que vulguis». La resposta no es va fer esperar... Va ser per a mi una experiència molt dura». (Nicholas Ray - Jean Wagner - Rivages Cinema)

## Repartiment

* Maureen O'Hara: Marian Washburn
* Melvyn Douglas: Luke Jordan
* Gloria Grahame: Susan Caldwell, cantant sota el nom d'Estrellita
* Bill Williams: Lee Crenshaw
* Victor Jory: Brook Matthews
* Mary Philips: Senyora Mary Fowler, la dona de Jim, detectiu aficionat
* Jay C. Flippen: L'inspector de policia Jim Fowler
* Robert Warwick: Roberts
* Curt Conway: El doctor
* Ann Shoemaker: Senyora Matthews, la mare de Brook
* Virginia Farmer: Mollie, la minyona de Marian
* Ellen Corby: La infermera
* Emory Parnell: El tinent de policia a la comissaria
* Raymond Salt: El doctor Ferris
* George Douglas: un policia
* Tom Coleman: un policia
* Guy Beach: un policia
* Contantin Bakaleinikoff: el director d'orquestra de la sessió de gravació
* Conrad Binyon: Tommy, el jove missatger

## Referències

* ↑ El secret d'una dona
# Aapravasi Ghat

El Aapravasi Ghat o Dipòsit d'immigrants,(Hindi: आप्रवासी घाट Aapravasi Ghat) a Port Louis, a Maurici, és un complex d'edificis de 0,1640 ha; contenen els escassos indicis de les primeres construccions realitzades per rebre els treballadors de l'Índia. El 2006 l'Aapravasi Ghat va ser inscrit en el Patrimoni de la Humanitat de la UNESCO.
Des de 1849 fins a 1923, mig milió de treballadors indis contractats van passar pel dipòsit d'immigració, per a ser transportats a les plantacions a tot l'Imperi Britànic. La migració a gran escala dels treballadors van deixar una marca indeleble en les societats de moltes antigues colònies britàniques, amb els indis que constitueixen una proporció substancial de les seves poblacions nacionals.Només a Maurici, el 68 per cent de la població total actual és d'ascendència índia. Així, el dipòsit d'immigració s'ha convertit en un referent important en la història i la identitat cultural de Maurici.
El desenvolupament urbanístic sense control a la meitat del segle XX ha fet que només les restes parcials de tres edificis de pedra de tot el complex hagin sobreviscut. Aquests estan ara protegits com a monument nacional, en virtut de la legislació del patrimoni nacional de Maurici.

## Localització

El dipòsit d'immigrants va ser construït al costat est de la badia protegida de Trou Fanfaron a Port Louis, la capital de Maurici. El conjunt històric es compon actualment de les restes parcials de tres edificis de pedra que daten de la dècada de 1860, construïda al lloc on hi havia un altre dipòsit anteriorment. Consisteix en la porta d'entrada i l'edifici de l'hospital, les restes dels coberts d'immigració, i els vestigis de les cambres de servei.
La utilització de terres posteriors a conseqüència del desenvolupament urbà han fet traslladar la ubicació del dipòsit d'Immigració a l'interior. El Caudan Waterfront, un port esportiu està desenvolupant-se com un centre econòmic i turístic, es troba més enllà del lloc.

## Referències

* ↑ Centre, UNESCO World Heritage. «Aapravasi Ghat» (en anglès). [Consulta: 18 desembre 2020].

## Enllaços externs

* Aapravasi Ghat World Heritage Site
* Coolitude and the symbolism of the Aapravasi ghat
* The aapravasi ghat Arxivat 2009-03-21 a Wayback Machine. (in French)
* En ce cinquième anniversare du Ghat, une belle expérience de l'humanisme du Divers
# Font (Cornudella de Montsant)

La Font és una font de Cornudella de Montsant (Priorat) inclosa a l'Inventari del Patrimoni Arquitectònic de Catalunya.

## Descripció

Es tracta d'una font decorativa de forja (2mts d'alçada). Té un peu que suporta una àmplia pica de forma circular de la que surt un paral·lelepípede. En dues cares oposades d'aquest hi figuren els escuts del poble i les dates de 1842 i de 1875. A les altres dues cares oposades hi ha un relleu representant una cara de lleó i de la seva boca surt l'abeurador. A sota d'ambdues cares hi figura un petit relleu que sembla representar un parell de nens. El conjunt és rematat per un element decoratiu i es troba globalment en molt malt estat i fora d'ús.

## Història

La font fou encarregada per l'ajuntament de Cornudella durant el període en què aquest era dirigit per l'alcalde Sr. Bau Salvat a un constructor de Reus, en Joan Blanch, tal com figura al peu de la Font. La data és imprecisa atès que en figuren dues sobre la font. Actualment es troba en un estat decrèpit i fora interessant la seva reconstrucció atès que la vila de Cornudella no és pas sobrada en elements decoratius.

## Referències

* 1 2 «Font». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 març 2019].